Teaktræ er et ekstremt robust materiale, og det hårde træ er næsten ikke til at slide op, hvis det behandles korrekt. Kom aldrig et skærebræt eller andre produkter af træ i opvaskemaskinen. Vask det i stedet i hånden, tør det grundigt af og lad det lufttørre helt, inden du sætter det væk. For at undgå udtørring bør træet regelmæssigt behandles med olie - vælg altid en olie, som er egnet og godkendt til kontakt med fødevarer. Dårlig lugt fjernes nemt ved at strø en skefuld groft salt ud over skærebrættet, som herefter gnides med en halv citron.